section_heading: sp<sup>2</sup> hibridizacija
paragraph_text: Primjer sp<sup>2</sup> hibridizacije je molekula etena, koji sadrži dvostruku vezu između dva atoma ugljika. U molekuli etena su sp<sup>2</sup> hibridizirana oba atoma ugljika. Kod atoma ugljika dolazi do miješanja 2s orbitale s dvije 2p orbitale, pri čemu se dobiju tri sp<sup>2</sup> hibridne orbitale koje se nalaze u istoj ravnini, a kut između njih iznosi 120°. Također je ostala i jedna 2p orbitala koja nije hibridizirana.